2012 m. spalio 17 d. Bendrojo Teismo (šeštoji kolegija) nutartisRégie Networks ir NRJ Global prieš Komisiją
(Byla T-340/11)
„Ieškinys dėl žalos atlyginimo – Valstybės pagalba – Senatis – Atlygintina žala – Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys – Akivaizdus kompetencijos nebuvimas“
1.                     Deliktinė atsakomybė – Sąlygos – Neteisėtumas – Žala – Priežastinis ryšys – Vienos iš sąlygų netenkinimas – Viso ieškinio
dėl žalos atlyginimo atmetimas (SESV 340 straipsnio antra pastraipa) (žr. 25, 30, 50 punktus)
2.                     Ieškinys dėl žalos atlyginimo – Senaties terminas – Eigos pradžia – Atsakomybė priėmus individualaus taikymo aktą – Žalingo
akto poveikio pasireiškimo data – Sužinojimo apie inkriminuojamą neteisėtą elgesį data – Nereikšmingumas – Ryšys tarp ieškinio
dėl žalos atlyginimo ir ieškinio dėl panaikinimo (SESV 263 straipsnis ir 340 straipsnio antra pastraipa; Teisingumo Teismo
statuto 46 straipsnis ir 53 straipsnio pirma pastraipa) (žr. 28, 29, 31, 36, 39, 40 punktus)
3.                     Ieškinys dėl žalos atlyginimo – Dalykas – Prašymas atlyginti bylinėjimosi nacionaliniuose teismuose išlaidas – Bendrojo Teismo
kompetencijos nebuvimas – Nepriimtinumas (Teisingumo Teismo procedūros reglamento 104 straipsnio 5 dalis) (žr. 44, 45 punktus)
4.                     Deliktinė atsakomybė – Žala – Atlygintina žala – Dėl teismo proceso patirtos išlaidos – Neįtraukimas (SESV 340 straipsnio
antra pastraipa) (žr. 48, 49 punktus)
Dalykas
Pagal SESV 340 straipsnį pareikštas ieškinys dėl žalos atlyginimo, kuriuo siekiama, kad būtų atlyginta ieškovių tariamai patirta
žala, pirma, dėl neteisėto 1997 m. lapkričio 10 d. Komisijos sprendimo dėl valstybės pagalbos N 679/97 ir, antra, dėl to,
kad tariamai buvo pažeistas gero administravimo principas, nes Komisija nepanaikino neigiamų šio sprendimo padarinių.
Rezoliucinė dalis
1.
Atmesti ieškinį.
2.
Priteisti iš Régie Networks ir NRJ Global bylinėjimosi išlaidas.